**Povzetek poročila izobraževalnih oblik na Ljudski univerzi Velenje**

**2019/2020**

# OPRAVLJENO IZOBRAŽEVALNO DELO

Poročilo o opravljenih izobraževalnih oblikah za šolsko leto 2019/2020 se nanaša na obdobje od 1.9.2019 do 31.8.2020. Glede na trenutne gospodarske razmere in razmere vezane na Covid-19, in ob dejstvu, da Ljudska univerza Velenje pretežni del sredstev pridobi na trgu, kažejo številke, da smo sezono 2019/2020 vseeno uspešno izpeljali. Sicer nekoliko manjše kot leta prej, a vseeno pozitivno in uspešno, tako glede na količino opravljenega dela in števila ur, kot tudi glede števila odraslih udeležencev v ponujenih izobraževalnih oblikah. Skupno smo za **8.648 udeležencev** izvedli **496 različnih izobraževalnih oblik** in **30.494 pedagoških ur**.

Primerjava s prejšnjimi izobraževalnimi obdobji na področju **izvedbe vseh programov** je prikazana v spodnji tabeli:

|  |  |
| --- | --- |
|  | **REALIZIRANO PO ŠOLSKIH LETIH** |
| **Šolsko leto** | **Število izobraževalnih oblik** | **Število ur** | **Število udeležencev** |
| **2016/2017**  | **319** | **33.299** | **9.562** |
| **2017/2018** | **504** | **38.762** | **11.307** |
| **2018/2019** | **486** | **40.247** | **11.710** |
| **2019/2020** | **496** | **30.494** | **8.648** |
| **Sprememba v %** | **+ 2 %** | **- 24 %** | **- 25,8 %** |

Ugotavljamo predvsem, da se ljudje lažje odločajo za krajše izobraževalne programe, ki jim omogočajo hitrejšo pridobitev konkurenčnih prednosti na trgu. Trenutne razmere v zvezi z epidemijo Covid-19 imajo vpliv na rezultate števila vključenih udeležencev in števila ur izvedbe.

# PREGLED REALIZIRANIH IZOBRAŽEVALNIH OBLIK ZA PRIDOBITEV IZOBRAZBE

## OSNOVNA ŠOLA ZA ODRASLE IN MLADOSTNIKE

Planirano in realizirano število oddelkov, slušateljev in izobraževalnih ur po programu:

|  |  |  |
| --- | --- | --- |
|  | **PLANIRANO 2019/2020** | **REALIZIRANO 2019/2020** |
| **Izobraževalna oblika** | **Št. oddel.** | **Št. ur** | **Št. udel.** | **Št. oddel.** | **Št. ur** | **Št. udel.** |
| OŠO – 1. polletje | 2 | 500 | 20 | 3 | 544 | 27 |
| OŠO – 2. polletje | 2 | 500 | 20 | 3 | 685 | 30 |
|  **Skupaj:** | **4** | **1.000** | **40** | **6** | **1.229** | **57** |

## SREDNJE POKLICNO IZOBRAŽEVANJE

### TRGOVEC (SPI)

Planirano in realizirano število oblik, izobraževalnih ur in udeležencev v programu:

|  |  |  |
| --- | --- | --- |
|  | **PLANIRANO 2019/2020** | **REALIZIRANO 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| TRGOVEC (SPI)  | 2 | 520 | 20 | 3 | 1.131 | 17 |
|  **Skupaj:** | **2** | **520** | **20** | **3** | **1.131** | **17** |

### ADMINISTRATOR (SPI)

Planirano in realizirano število oblik, izobraževalnih ur in udeležencev v programu:

|  |  |  |
| --- | --- | --- |
|  | **PLANIRANO ZA** **2019/2020** | **REALIZIRANO V 2019/2020** |
|  **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| ADMINISTRATOR (SPI) | 2 | 520 | 25 | 3 | 1.519 | 29 |
|  **Skupaj:** | **2** | **520** | **25** | **3** | **1.519** | **29** |

## POKLICNO-TEHNIŠKO IZOBRAŽEVANJE

### EKONOMSKI TEHNIK (PTI)

Planirano in realizirano število oblik, izobraževalnih ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Ekonomski tehnik (PTI)1. in 2. letnik | 1 | 420 | 10 | 1 | 721 | 7 |
| **Skupaj:** | **1** | **420** | **10** | **1** | **721** | **7** |

### LOGISTIČNI TEHNIK (PTI)

Planirano in realizirano število oblik, pedagoških ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Logistični tehnik (PTI)1. in 2. letnik | 1 | 420 | 10 | 1 | 354 | 10 |
|  **Skupaj:** | **1** | **420** | **10** | **1** | **354** | **10** |

## SREDNJE STROKOVNO IZOBRAŽEVANJE

### PREDŠOLSKA VZGOJA (SSI)

Planirano in realizirano število oblik, pedagoških ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Predšolska vzgoja (SSI) 3., 4. letnik | 1 | 560 | 5 | 1 | 548 | 3 |
|  **Skupaj:** | **1** | **560** | **5** | **1** | **548** | **3** |

### EKONOMSKI TEHNIK (SSI)

Planirano in realizirano število oblik, pedagoških ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Ekonomski tehnik (SSI) 3., 4. letnik | 1 | 560 | 5 | 1 | 628 | 5 |
|  **Skupaj:** | **1** | **560** | **5** | **1** | **628** | **5** |

## POKLICNI TEČAJ

### PREDŠOLSKA VZGOJA

Planirano in realizirano število oblik, pedagoških ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Predšolska vzgoja | 1 | 410 | 20 | 1 | 1443 | 18 |
| **Skupaj:** | **1** | **410** | **20** | **1** | **1443** | **18** |

### EKONOMSKI TEHNIK

Planirano in realizirano število oblik, pedagoških ur in udeležencev v programu:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Ekonomski tehnik | 1 | 355 | 20 | 1 | 436 | 8 |
| **Skupaj:** | **1** | **355** | **20** | **1** | **436** | **8** |

### POKLICNA MATURA

Planirano in realizirano število oblik izvedbe izpitnih rokov poklicne mature:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Poklicna matura | 3 | 60 | 21 | 3 | 60 | 22 |
| **Skupaj:** | **3** | **60** | **21** | **3** | **60** | **22** |

V šolskem letu 2019/2020 smo v skladu s koledarjem opravljanja poklicne mature organizirali in izpeljali vse tri izpitne roke. Poklicno maturo je opravljalo 22 kandidatov iz programov Predšolska vzgoja, Ekonomski tehnik in Logistični tehnik.

## VIŠJEŠOLSKO STROKOVNO IZOBRAŽEVANJE

Planirano in realizirano število oblik, izobraževalnih ur in udeležencev v višješolskih programih:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| VSŠ Slovenj Gradec - Ekonomist | 1 | 192 | 15 | 1 | 192 | 22 |
| **Skupaj:** | **1** | **192** | **15** | **1** | **192** | **22** |

# USPOSABLJANJE IN IZPOPOLNJEVANJE

## USPOSABLJANJE ZA SOCIALNEGA OSKRBOVALCA NA DOMU

Planirano in realizirano število oblik, izobraževalnih ur in udeležencev po programih:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Socialni oskrbovalec na domu | 1 | 150 | 8 | 1 | 150 | 9 |
|  **Skupaj:** | **1** | **150** | **8** | **1** | **150** | **9** |

## NACIONALNE POKLICNE KVALIFIKACIJE

Planirano in realizirano število oblik, izobraževalnih ur in udeležencev po programih:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| NPK – socialni oskrbovalec na domu | 1 | 8 | 8 | 1 | 10 | 9 |
|  **Skupaj:** | **6** | **48** | **48** | **1** | **10** | **9** |

V šolskem letu 2019/2020 smo izvedli zgolj eno certificiranja za NPK Socialni oskrbovalec/socialna oskrbovalka na domu, saj smo zaradi nastale situacije s Covid-19, vsa planirana usposabljanja, ki so podlaga za izvedbo kasnejšega certificiranja, prestavili na jesenski čas 2020.

## PRIPRAVE IN STROKOVNI IZPIT IZ UPRAVNEGA POSTOPKA

Priprave na izpit iz upravnega postopka in izpit se izvajajo v sklopu projekta Temeljne poklicne kompetence 2018-2022 in bo realizacija razvidna v tabeli pod oznako imenovanega projekta.

# JEZIKOVNO IZOBRAŽEVANJE

## ENOTNI PROGRAM ZAČETNA INTEGRACIJA PRISELJENCEV

Planirano in realizirano število oblik, izobraževalnih ur in udeležencev po programih:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| EP-začetna integracija priseljencev | 4 | 720 | 120 | 2 | 360 | 30 |
|  **Skupaj:** | **2** | **360** | **30** | **2** | **360** | **30** |

## IZPIT IZ ZNANJA SLOVENŠČINE NA OSNOVNI RAVNI

Planirano in realizirano število oblik, izobraževalnih ur in udeležencev po programih:

|  |  |  |
| --- | --- | --- |
|  | **PLANIRANO ZA 2018/2019** | **REALIZIRANO V 2018/2019** |
| Izobraževalna oblika | Št. oblik | Št. ur | Št. udel. | Št. oblik | Št. ur | Št. udel. |
| Izpit iz znanja slovenščine na osnovni ravni | 4 | 25 | 60 | 4 | 25 | 87 |
|  **Skupaj:** | **4** | **25** | **60** | **4** | **25** | **87** |

## TUJI JEZIKI

Planirano in realizirano število oblik, izobraževalnih ur in udeležencev po programih:

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Začetni tečaj angleščine (nedokončan) | 0 | 0 | 0 | 1 | 20 | 1 |
| Začetni tečaj nemščine, Plastika Skaza | 0 | 0 | 0 | 1 | 40 | 14 |
| Začetni tečaj nemščine (nedokončan) | 0 | 0 | 0 | 1 | 32 | 9 |
| Individualni tečaji tujih jezikov (angleščine, nemščine in francoščine)  | 2 | 40 | 2 | 3 | 90 | 4 |
|  **Skupaj:** | **12** | **520** | **68** | **6** | **182** | **28** |

# DRUGE OBLIKE IZOBRAŽEVANJA

##  ŠTUDIJSKI KROŽKI

Študijski krožek je neformalna oblika izobraževanja. Vključi se lahko kdor koli, ne glede na starost, spol in izobrazbo. V šolskem letu 2019/20 smo planirali 5 študijskih krožkov, izpeljali smo jih 3. Za tri smo dobili tudi sofinanciranje s strani MIZŠ. Vse tri študijske krožke smo izpeljali v Zgornji Savinjski dolini, občini Nazarje, lokacija Šmartno ob Dreti, Ljubno ob Savinji ter Mozirje.

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Študijski krožki | 5 | 125 | 50 | 3 | 92 | 38 |
| **SKUPAJ** | **5** | **125** | **50** | **3** | **92** | **38** |

## TEDEN VSEŽIVLJENJSKEGA UČENJA

V sklopu TVU je potekala tudi prireditev Parada učenja v sredo, 9. 9. 2020, ki je bila zaradi Covid-19 prestavljena na jesenski čas in v tem času izvedena v okrnjeni izvedbi v Vzorčnem mestu. Skupaj je pri TVU sodelovalo 12 partnerjev iz okolja. Skupaj nas je sodelovalo 24 podizvajalcev, ki smo izvedli 61 prireditev za 824 udeležencev.

## IZOBRAŽEVANJE V ZGORNJI SAVINJSKI DOLINI

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| CSU Nazarje | 1 | 1.000 | 100 | 1 | 124 | 29 |
| Jezikovno izobraževanje | 2 | 80 | 12 | 2 | 80 | 14 |
| Splošno izobraževanje | 2 | 6 | 15 | 1 | 2 | 6 |
|  **Skupaj:** | **7** | **1.109** | **140** | **4** | **206** | **49** |

## DELAVNICE OSEBNE RASTI IN NAPREDKA

|  |  |  |
| --- | --- | --- |
|  | **PLANIRANO ZA 2019/2020** | **REALIZIRANO V 2019/2020** |
| **Izobraževalna oblika** | **Št. oblik** | **Št. ur** | **Št. udel.** | **Št. oblik** | **Št. ur** | **Št. udel.** |
| Delavnice osebne rasti in napredka - Jasmina Felicijan  | 1 | 20 | 30 | 7 | 16 | 52 |
| **SKUPAJ** | **1** | **20** | **30** | **7** | **16** | **52** |

# PODPORNE DEJAVNOSTI

## SVETOVALNO SREDIŠČE (ISIO)

Svetovalno središče Velenje je letos obeležilo 15 let uspešnega delovanja. Namenjeno je vsem odraslim, ki potrebujejo informacije, nasvet in svetovanje pred vključitvijo v izobraževanje, med potekom izobraževanja in ob zaključku izobraževanja. Odrasli dobijo brezplačno, nepristransko, zaupno in celovito svetovanje ter informacije o vseh izobraževalnih možnostih za odrasle v širšem lokalnem okolju.

|  |  |  |
| --- | --- | --- |
| **Šolsko leto 2019/2020** | **Število ur svetovanja** | **Število svetovancev** |
| **Čas trajanja**1.1.2020 – 30.11.2020 | **1.209+** | **380+** |

## SREDIŠČE ZA SAMOSTOJNO UČENJE (SSU)

### SREDIŠČE ZA SAMOSTOJNO UČENJE VELENJE, ŠOŠTANJ, NAZARJE

V okviru Ljudske univerze Velenje nudimo občanom možnost samostojnega učenja na treh lokacijah (Velenje, Šoštanj, Nazarje). V mesecu aprilu 2020 smo praznovali 21 **-** obletnico delovanja **SSU-ja** na Ljudski univerzi Velenje. Obisk v Središču je še vedno brezplačen za vse obiskovalce.

|  |  |  |
| --- | --- | --- |
| **Šolsko leto** | **Število ur samostojnega učenja** | **Število udeležencev** |
| 2019/2020 | 11.266 | 278 |

## UČNA POMOČ

Tudi v šolskem letu 2019/2020 smo imeli organizirano učno pomoč za osebe, ki so vključene v programe izobraževanja na ljudski univerzi in vse brezposelno registrirane osebe na Zavodu RS za zaposlovanje. Izvedli smo 526 ur učne pomoči za 82 udeležencev.

# PROJEKTI

## NACIONALNI PROJEKTI

### TEMELJNE IN POKLICNE KOMPETENCE 2018-2022, LU VELENJE

Namen javnega razpisa je povečati vključenost odraslih v vseživljenjsko učenje (VŽU) ter izboljšati kompetence, ki jih potrebujejo zaradi potreb na trgu dela, večje zaposljivosti in mobilnosti ter osebnega razvoja in delovanja v sodobni družbi. Konzorcij je sestavljen iz petih partnerjev: Ljudska univerza Velenje – kot poslovodeči ter ostali partnerji: Šolski center Velenje, Invel d.o.o in Zavod Uspešen.si.

V okviru projekta smo izvedli programe NIPO, priprave in izpiti iz slovenščine in strokovni izpit iz upravnega postopka, skupaj 39 izobraževalnih oblik, v obsegu 1298 ur za 352 udeležencev.

### INFORMIRANJE IN SVETOVANJE TER UGOTAVLJANJE IN VREDNOTENJE NEFORMALNO PRIDOBLJENEGA ZNANJA OD 2016 DO 2022

Konzorcij sestavljata dva partnerja: AZ LUV in Šolski center Velenje. AZ LUV je poslovodeči partner, Šolski center Velenje pa konzorcijski partner. Temeljni cilj projekta je kakovostno in poglobljeno informiranje in svetovanje za zaposlene, ki potrebujejo dodatna usposabljanja, kvalifikacije ali prekvalifikacije, zaradi potreb na trgu dela in delovnem mestu. Individualno informiranje in svetovanje zaposlenim smo nudili 103 različnim udeležencem.

### VEČGENERACIJSKI CENTER PLANET GENERACIJ

Namen Večgeneracijskega centra Planet generacij je druženje, ohranjanje oziroma širjenje socialne mreže in zadovoljevanje potreb različnih oblik družin, posameznih družinskih članov v vseh življenjskih obdobjih, starejših in drugih ranljivih skupin. V okviru vsebinskih sklopov smo izvedli 77 različnih oblik ter 4.059,5 ur vsebin in neformalnega druženja za 1.306 udeležencev.

### PROJEKT SOCIALNA AKTIVACIJA »AS-Aktiviraj Se!«

V okviru programov izvajamo aktivnosti, s katerimi na celovit način spodbujamo enake možnosti in socialno vključenosti udeležencev ter krepimo obstoječe delovne kompetence in jih spodbujamo k pridobivanju novih socialnih in funkcionalnih veščin, za učinkovitejše spopadanje z ovirami, ki jim onemogočajo ponoven vstop na trg dela in jih posledično vodijo v socialno izključenost in življenje pod pragom revščine. Poudarek je na pridobivanju praktičnih izkušenj za vključitev na trg dela – učenje skozi delo.

**Rezultati:**

• v dve izvedbeni skupini je bilo vključenih 32 udeležencev;

• po merilih razpisa je imelo 6 udeležencev prve izvedbene skupine pozitiven izhod (3 zaposlitve, 2 nadaljnjo izobraževanje v javno veljavnih programih neformalnega izobraževanja, 1 udeleženka se je prijavila v Evidenco brezposelnih oseb

• po merilih razpisa je do 31. 8. 2020 imel en udeleženec pozitiven izhod (zaposlitev v lokalnem podjetju)

### VZORČNO MESTO

Vzorčno mesto Velenje je strateško zasnovan kot ekosistem in funkcionira kot trajnostni Living Lab za razvoj lokalnega okolja. Po principu (Quintuple Helix Innovation model) kroženja znanja med vsemi lokalnimi deležniki, spodbuja nastajanje inovacij.

Potek dogodkov:

* 4. in 5. postavitev: POZABLJEN SVET in UNDERCONSTRUCTION
* V tem obdobju smo izvedli 12 delavnic za srednje šole: 3D risanje, filmska industrija in mapping projection in START UP za srednje šole v Vzorčnem mestu in šolskem centru Ljubljana
* Organizirali in gostili Združenje direktorjev občinskih uprav, obisk ministra za javno upravo, GZS-ACS SRIP EDISON, avtomobilski grozd (50 udeležencev), strokovno skupino svetovalcev naravoslovnih ved projekta ZRSŠ POS-NAMA (20 udeležencev), WRO robotska olimpijada

### SREDIŠČE MEDKULTURNEGA DIALOGA

V okviru projekta se izvajajo številne aktivnosti, s katerimi spodbujamo dvosmerni proces vključevanja v lokalno okolje. Aktivnosti tudi spodbujajo integracijo in sodelovanje, ozaveščenost javnosti o projektu in pomenu integracije. Namen ni zgolj premostiti jezikovne ovire, ampak gleda širše. Kot eno od pomembnih aktivnosti je bila Vzpostavitev Integracijske točke Velenje, ki nudi vse relevantne informacije namenjene tako tujcem kot širši lokalni skupnosti.

###  LAS: JEJMO LOKALNO - POVEČANJE STOPNJE SAMOOSKRBE V SAŠA REGIJI: OZAVEŠČANJE JAVNOSTI

Jejmo lokalno – povečanje stopnje prehranske samooskrbe v SAŠA regiji: ozaveščanje javnosti, je del večje operacije, ki je odgovor na prednostno področje ukrepanja prehranska samooskrba. Njen namen je uresničiti cilje Strategije lokalnega razvoja na območju Zgornje Savinjske in Šaleške doline v letu 2017. Pet partnerjev iz različnih sektorjev delovanja bomo v vseh 10 občinah Zgornje Savinjske in Šaleške doline izvedli operacijo, ki bo ohranjala okolje in naravo.

### LAS: JEJMO LOKALNO - POVEČANJE STOPNJE SAMOOSKRBE V SAŠA REGIJI: VZPOSTAVITEV TRŽNIH POTI

Območje Zgornje Savinjske in Šaleške doline ima primerne pogoje za osnovno kmetijsko dejavnost in razvoj dopolnilnih dejavnosti. Že sedaj je moč najti kakovostno lokalno pridelano in predelano hrano, ki pa je včasih mogoče težje dostopna. Kmetije na območju so premalo tržno usmerjene, zato želimo preko operacije to izboljšati, z vzpostavitvijo tržnih poti. Trenutni statistični podatki, pridobljeni s Popisom kmetijstva 2000 in Popisom kmetijstva 2010, prikazujejo, da ima območje povprečno večje število mladih kmetov, nadpovprečno pa je tudi število in velikost kmetij, glede na slovensko povprečje.

### LAS: MEDGENERACIJSKO SREDIŠČE SAŠA – GENERACIJE POD KROŠNJO

Na pobudo in ob podpori lokalne skupnosti je 1. 1. 2019 pod okriljem Andragoškega zavoda Ljudske univerze Velenje in s finančno pomočjo Evropskega kmetijskega sklada z delovanjem pričelo Medgeneracijsko središče SAŠA - Generacije pod krošnjo. Izvedli smo 14 različnih oblik za 2025 udeležencev v obsegu 669 ur.

### PROJEKTNO UČENJE MLAJŠIH ODRASLIH (PUM-O)

Projektno učenje mlajših odraslih, s kratico PUM-O, je program neformalnega izobraževanja za opolnomočenje mlajših odraslih od 15. do dopolnjenega 26. leta starosti za približevanje in vstop na trg dela ter dejavno sodelovanja v družbi, ki temelji na pridobivanju kompetenc. Program je za udeležence brezplačen, saj program PUM-o sofinancira Evropska unija iz Evropskega socialnega sklada. Udeleženci prejmejo povrnjene potne stroške ter dodatek za aktivnost. Ljudska univerza Velenje je bila uspešna na pozivu Zavoda za zaposlovanje in ga izvajamo od julija 2020.

## MEDNARODNI PROJEKTI

### Projekt De Facto

Projekt naslavlja učitelje na področju poklicnega izobraževanja in izobraževanja odraslih. S projektom želimo razviti didaktična orodja, ki bodo učiteljem v pomoč pri ustvarjanju učnih ur, katerih namen bo izboljšanje kritičnega mišljenja in lažje krmarjenje med stalno naraščajočim številom virov informacij.

V šolskem letu 2019/2020 smo izvedli 3 usposabljanja v tujini, v katere je bilo vključenih 6 učiteljev, v obsegu 120 ur.

### Projekt Flip Ideal

Projekt želi metodo obrnjenega učenja vpeljati v izobraževanje odraslih. Predavatelje želi usposobiti za uporabo metode s pripravo spletnih gradiv in tečaja ter udeležbo na usposabljanju na Nizozemskem. Projekt koordinira finski partner LUKSIA, traja 2 leti začel pa se je septembra 2018.

V šolskem letu 2019/2020 smo izvedli pilotne oblike v skupinah, pripravili priročnik za predavatelje in izvedli zaključno konferenco. Jeseni je v Velenju potekalo tudi 3 partnersko srečanje.

### Projekt My Virtual Town

Cilj projekta je uporabiti izkustveno metodo učenja pri srednješolcih in spodbuditi aktivno udeležbo v družbenih aktivnosti. Projekt bo spodbujal predavatelje za uporabo inovativnih učnih orodij, ki spodbujajo sodelovanje in soustvarjanje s strani dijakov. V projekt je vključenih 9 partnerjev, od tega 3 iz Slovenije.

### Projekt Science4fun

Cilj projekta je poudariti zabaven in učinkovit način poučevanja znanstvenih predmetov. Pripraviti želimo zabaven in atraktiven izobraževalni model, ki bo učencem približal znanstvene predmete (biologijo, fiziko, kemijo, matematiko). Izdelati želimo odprte učne vire, usposobiti učitelje in promovirati uporabnost znanstvenih ved.

### Projekt Skills+

Projekt Skills+ gradi na uspešno zaključenem projektu Paraskills Competition. Partnerji nadaljujejo svojo zgodbo z organizacijo nacionalnega in mednarodnega tekmovanja v poklicnih spretnostih oseb s posebnimi potrebami in invalidi. V projekt je tokrat vključenih 10 držav, tekmovanja pa bodo potekala na več nivojih.

### Projekt COCOS - Co-created Courses through Open Source initiatives

V projektu raziskujemo soustvarjanje vsebine tečaja v izobraževanju odraslih. Aktivno vključevanje različnih zainteresiranih strani (kolegov učiteljev, študentov in strokovnega področja) pri ustvarjanju izobraževalnih vsebin je težnja mnogih vzgojiteljev. Glavni cilj tega projekta je torej razviti tehnologijo Open Webslides na evropski ravni ter razširiti začetne izkušnje koordinatorja iz Belgije.

### Projekt RED - Reinforce Europeans Digital, literacy and numeracy skills

Partnerji v projektu naslavljamo težavo z nizko funkcionalno pismenostjo odraslih v Evropi. Ustvariti želimo sodobno in inovativno platformo - platformo RED ("Spodbujanje Evropejcev za digitalno, pismenost in računalniško znanje"), ki bo zagotavljala osnovo za odkrivanje nizke pismenosti, nudila izobraževalna gradiva ter s pomočjo interaktivnih gradiv odraslim omogočila lažje in boljše razumevanje splošnih javnih storitev na spletu.

### Projekt MOVIE

Projekt MOVIE želi poudariti pomen videa v izobraževalnem procesu. Gre za zbir dobrih praks s področja uporabe videov pri predavanjih, Projekt temelji na usposabljanjih, ki so potekala v Glasgowu in Velenju. Osvojeno znanje bo uporabljeno pri predavanjih, prakse pa bodo v pomoč predavateljem pri njihovem delu.

### Projekt COOCOU

Projekt COOCOU temelji na projektih KISS in SCOUT, v katerem smo v Slovenijo prenesli orodje ProfilPASS. Gre za orodje, s pomočjo katerega ugotavljamo kompetence in spretnosti pri odraslih. V projektu COOCOU bomo orodje priredili za uporabo pri mladih osebah z motnjami v razvoju. Projekt vodi Nemški inštitut za izobraževanje odraslih. V šolskem letu 2019/2020 smo razvili orodja, kurikulum in podporna gradiva za mentorje ter ProfilPASS za osebe z motnjami v kognitivnem razvoju.

### Projekt CORE

Projekt CORE temelji na projektih KISS in SCOUT, v katerem smo v Slovenijo prenesli orodje ProfilPASS. Gre za orodje, s pomočjo katerega ugotavljamo kompetence in spretnosti pri odraslih. V projektu CORE bomo orodje priredili za uporabo pri mladih, ki niso niti zaposleni, niti v usposabljanju ali izobraževanju. (NEET). Orodje bo torej namenjeno ranljivim ciljnim skupinam.

### Projekt Hexagonal Leader

Namen projekta je poudariti pomen poznavanja in obvladovanja mehkih veščin pri podjetnikih, vodjih in menedžerjih, posebno pozornost pa bo posvetil trenerstvu, čustveni inteligenci in odločanju. Projekt se bo osredotočal na dve področji, tako na vodje kot na zaposlene, pri čemer bo iskal nujnost vertikalne in horizontalne komunikacije pri iskanju skupnega cilja.

### Teaching for the future

Prednostna naloga projekta je pospeševanje pridobivanja znanj in kompetenc skozi inovativne prakse in metode. Poučevanja za prihodnost pomeni razviti skupaj s partnerji skupni model pristopa obrnjenega učenja v srednješolskem poučevanju v STEM disciplinah oziroma predmetih. Skozi projekt bomo spodbujali odprt in inovativen učni proces učenja, primeren za digitalno pismeno generacijo, izboljšati odnos učiteljev do poklicne rasti in okrepiti zavedanje, kako to lahko pozitivno vplivajo na procese poučevanja in učenja, okrepiti sodelovanje in izmenjavo učiteljev ter spodbujati ustvarjanje delovnih skupin za samo izpopolnjevanje in izdelavo učnih materialov.

### EducADULTs

EducADULTs je strateško partnerstvo s tremi partnerskimi državami: Slovenija (LUV) in Španije (CEPA Paulo Freire) Center za odrasle; skupaj s svetovalnim podjetjem za izobraževanje na Češkem (GLAFKA). Metodologija je opredeljena kot "pilotni projekt" skupine 24 študentov in štirih slovensko-španskih učiteljev, ki bodo poskušali izvesti vrsto strategij za izboljšanje in optimizacijo izobraževanja odraslih. Izvedli smo eno mobilnost za 14 udeležencev in učiteljev.

### TIWA

Namen projekta je spodbujati pozitivno delovno okolje. Za ustvarjanje pozitivne delovne klime in organizacijske kulture je potrebno nasloviti managerje, vodje in zaposlene. Projekt TIWA bo naslavljal krepitev povezav med različnimi ravnmi v organizacijah z namenom spodbujati kreativnost, produktivnost in dobro počutje na delovnem mestu.

### Projekt GREENet

Glavni cilj projekta GreeNet je razviti pilotni program na področju izobraževanja in rehabilitacije odraslih oseb z motnjo v duševnem razvoju (MDR). Cilj projekta je ustvariti celoten tečaj za izobraževanje odraslih v vrtnarstvu (pomočnik vrtnarja - PID). Posebna pozornost je namenjena preglednosti in uskladitvi tečaja po ECVET ter potrjevanju gradiva za tečaj.

# KAKOVOST

Ljudska univerza Velenje notranje presoja svojo kakovost po sistemu, ki ga je vzpostavil Andragoški center Slovenije. Gre za sistem POKI – Ponudimo odraslim kakovostno izobraževanje. Smo nosilec Zelenega znaka POKI, katerega veljavnost obnavljamo vsaka tri leta. Veljavnost znaka nam je potekla v marcu 2018. Uspešno smo pripravili novo vlogo za uporabo znaka POKI, na osnovi katere nam je uporaba znaka podaljšana do marca 2021. Več o kakovosti lahko preberete na naši spletni strani [www.lu-velenje.si](http://www.lu-velenje.si).

## SVETOVALKA ZA KAKOVOST

Pomočnica direktorice, ki je od leta 2013 opravljala delo svetovalke za kakovost, je izpeljala vse načrtovane aktivnosti do januarja 2020, ko se je upokojila. Ko bodo na Andragoškem centru Slovenije organizirana usposabljanja za nove svetovalce za kakovost, bomo vključili zaposleno osebo, ki bo delovala na tem področju.

## KOMISIJA ZA KAKOVOST

Komisija za kakovost je delovala v skladu z možnostmi, ki jih je prinesla trenutna zdravstvena situacija. V šolskem letu 2019/20 smo uvajali izboljšave v skladu z Akcijskim načrtom razvoja kakovosti zavoda. Skladno s skupnimi nalogami omrežja svetovalcev za kakovost smo pripravili popis spremljanja kakovosti dela na ravni učitelja ter sprejeli minimalne standarde kakovosti pri sprotnem spremljanju kakovosti dela učiteljev na LUV ter jih uvajali kot novosti pri delu z učitelji.

## KADROVSKI POGOJI

Kolektiv Ljudske univerze je v šolskem letu 2019/2020 sestavljalo 20 redno zaposlenih in 5 javnih delavcev. Pri izvedbi izobraževalnih programov v šolskem letu 2019/2020 so sodelovali predavatelji in drugi sodelavci, s katerimi smo za opravljanje del sklenili preko 50 avtorskih in podjemnih pogodb.

#  MATERIALNI POGOJI

Ljudska univerza Velenje ima v upravljanju zgradbo, v kateri je 10 primerno opremljenih splošnih in specializiranih učilnic. Za izvajanje programov za izobraževanje odraslih smo najeli še nekaj predavalnic zunaj našega zavoda in v občinah Nazarje, Solčava, Rečica ob Savinji, Luče, Gornji Grad in Ljubno ob Savinji. Za izvajanje projekta socialne aktivacije »AS-Aktiviraj Se!«, smo najeli prostore v Upravnem centru Mozirje.

#  REALIZACIJA VZDRŽEVANJA IN INVESTICIJ

Ves čas pripravljamo nove izobraževalne programe, projekte in delavnice. Izkušnje kažejo, da je tržna doba izobraževalnega programa približno 5 let, kar pomeni, da je naša naloga, da smo nenehno ažurni in korak pred konkurenco. Prav tako je zelo pomembno, da se čim hitreje odzivamo na potrebe trga. Zaposleni se ves čas dodatno izobražujejo.

#  SKLEP

* 20 - članski delovni kolektiv je skupaj z 5 javnimi delavci ob sodelovanju številnih zunanjih sodelavcev opravil pomembno delo tudi na področju dvigovanja izobrazbene ravni prebivalstva Mestne občine Velenje in okolice.
* Verifikacije izobraževalnih programov nam omogočajo samostojno izvajanje programov, določanje višine šolnin in izdajo spričeval.
* Imamo dober in strokovno usposobljen predavateljski aktiv. Na strokovnih aktivih in neformalnih srečanjih predavatelji poleg strokovnega dela izmenjujejo tudi izkušnje pri delu z odraslimi.
* Cene izobraževalnih storitev so tudi v letu 2019/2020 ohranile običajno višino, kar pomeni, da je bil dostop do izobraževanja omogočen skoraj vsakemu zainteresiranemu občanu.
* Z ustreznim obnavljanjem in vzdrževanjem smo ohranili stanje zgradbe in opreme v zadovoljivem stanju.
* Aktivno se vključujemo na razpise za nacionalne in mednarodne projekte ter pridobivamo izkušnje in reference tudi na tem področju. Trenutno smo vključeni v 15 projektov.

Vse revizije so pokazale strokovno in pravilno delovanje institucije.

 Direktorica

 Brigita Kropušek Ranzinger,

 univ. dipl. ekon.